พลภูมิ แนะ รัฐปิดโรงเรียน ให้เรียนออนไลน์ ป้องแพร่กระจายโควิด-19
พลภูมิ ส.ส.กทม.แนะ รัฐบาลปิดโรงเรียน ให้เรียนออนไลน์ เพื่อป้องกันการแพร่กระจายของโควิด-19 ชี้ ทุกวันนี้ ปชช.เป็นโรคแพนิค หรือหวาดกลัวเข้ามาด้วยแล้ววันที่ 16 มี.ค. นายพลภูมิ วิภัติภูมิประเทศ ส.ส.กทม. กล่าวถึงสถานการณ์โรคติดเชื้อไวรัสโคโรนา 2019 ในประเทศไทยว่า เวลานี้ประชาชนเริ่มตื่นกลัว มีความตื่นตระหนกกระจายเป็นวงกว้าง สาเหตุมาจากผู้ติดเชื้อที่เพิ่มมากขึ้นทุกวัน โดยเฉพาะในวันที่ 15 มีนาคม วันเดียวเพิ่มขึ้นถึง 32 ราย จนยอดพุ่งไปที่ 114 ราย แล้วขณะที่โรคโควิด-19 กลายเป็นภาวะระบาดที่เริ่มเข้าใกล้ตัวเองมากขึ้นทุกวัน ขณะเดียวกัน ประชาชนได้เชื่อและรู้สึกอีกว่า ยังมีผู้ติดเชื้อจำนวนมากที่ไม่รู้ตัวและคนเหล่านี้ก็มีโอกาสที่จะแพร่เชื้อให้คนอื่นแบบไม่รู้ตัวด้วยเช่นกันดังนั้นส่วนตัวคิดว่า รัฐบาลควรพิจารณามาตรการป้องกันอย่างเร่งด่วน เช่น การปิดโรงเรียนแล้วให้เรียนผ่านระบบออนไลน์แทน รวมถึงมีมาตรการควบคุมสถานที่เป็นจุดรวมตัวของคนจำนวนมาก ถ้ารัฐปล่อยให้ทุกอย่างดำเนินต่อไปอย่างหละหลวม ประเทศไทยอาจมีผู้ติดเชื้อเพิ่มขึ้นอีกเป็นจำนวนมาก ถ้าเป็นเช่นนั้นประเทศไทยอาจซ้ำรอยประเทศอิตาลี ที่มีผู้ติดเชื้อจำนวนมากจนหน่วยงานทางสาธารณสุขไม่สามารถรับมือได้และหากมีการติดเชื้อในประชาชนจำนวนมาก โรงพยาบาลต่างๆ จะรับมือได้หรือไม่ รวมถึงหากการระบาดลุกลามขยับออกจากกรุงเทพฯ ไปปริมณฑล ไปยังต่างจังหวัด จะยิ่งรับมือได้ยากดังนั้นตนจึงเรียกร้องให้รัฐบาลมีมาตรการป้องกันการติดไวรัสที่เข้มข้นกว่านี้ และนอกจากไวรัสโควิด-19 แล้ววันนี้ประชาชนจะกลายเป็นโรคแพนิค หรือความหวาดกลัวอย่างรุนแรงเข้ามาด้วย เพราะไม่รู้ว่าตัวเองและลูกหลานจะติดเชื้อไวรัสหรือไม่ รัฐบาลจึงต้องเร่งออกมาตรการเพื่อแก้ปัญหาเหล่านี้โดยด่วนที่สุด 
พลภูมิ ส.ส.กทม.แนะ รัฐบาลปิดโรงเรียน ให้เรียนออนไลน์ เพื่อป้องกันการแพร่กระจายของโควิด-19 ชี้ ทุกวันนี้ ปชช.เป็นโรคแพนิค หรือหวาดกลัวเข้ามาด้วยแล้ว 
โควิด-19,ไวรัสโคโรนา,ไวรัสโคโรน่า,COVID-19,พลภูมิ วิภัติภูมิประเทศ,แพนิค,ปิดโรงเรียน,ข่าวทั่วไป